Notificamus omnibus Dei ecclesie fidelibus quod Petrus, filius Hugonis de Vintello, moriens, pro sepultura sua dimisit sancto Petro et sancto Prejecto Flaviniacensis ecclesie, alodum suum omnem qui partim subjacet in villa que Miardis dicitur, tam in pratis quam in campis et in silvis, servos suos et ancillas suas nomina quorum sunt hec; Hugonem filium Constancii domini, filios sicfredi: Mauritium, Johannem, Hugonem. Dedit etiam unum hominem nomine Rainaldum, quem pater suus tenuerat, qui est in villa que dicitur Istelencus, laudante Poncio Grinionensi comite. Pater autem suus moriens dimisit ecclesie predicte duos servos suos Rinaldum et Wualterium, sed Wualterium ipse Petrus in suos usus retraxerat, sed ad mortem suam reddidit. Hec omnia landaverunt parentes sui: Pontius Grinionensis comes, Aymo, frater Pontii; Robertus de Vintello; Legerius de Gisiaco et Raginaldus, frater suus. Testes fuerunt isti: Aymo Brunus; Girardus de Duismo; Gotefridus de Grinione; Brunardus, uxor ipsius. Uxor Roberti de Vintello, Emmilina nomine, laudavit hoc et Hulricus frater ejus.